
* 
* 
* 
* 
* 
* 
* 
* 
* 
* 

Kakav je šerijatski primjeran i ispravan način odgajanja malene djece, kako bi stasali u pobožne, dobre i pohvalnim osobinama okićene ličnosti?




Kakav je ispravan način odgajanja malene djece?
===============================================

 

Odgoj djece jeste odgovornost supruga, kao što to kaže Poslanik, sallallahu alejhi ve sellem: “Muškarac je odgovoran za svoju porodicu i bit će pitan za njih.” Prema tome, nije dozvoljeno supruzi da se ispriječi između muža i odgajanja djece, kao što to mnoge neznalice među ženama čine, tese miješaju u njihovo nastojanje da svoju djecu lijepo odgoje, što je uskraćivanje muževog prava. Dužnost je roditelja da bude muškarac u kući, koji ima svoju vrijednost, i koji ne gleda samo na osjećaje, već u prvom redu vodi brigu o onome što je najkorisnije, jer osjećajnost počesto biva uzrokom gubitka mnogog dobra, odgoja i ispravnog. Što se tiče pitanja o odgoju djece koje je spomenuto, doista mudar čovjek zna kako će postupati, a Poslanik, sallallahu alejhi ve sellem, naredio je svome ummetu da naređuju namaz djeci sa sedam godina, a da ih radi namaza i udare kada budu imali deset. U ovome je dokaz da djeca mogu podnijeti udarac, a i njime se okoristiti, međutim u ranoj dobi udarac djetetu ne koristi, te se tada upotrebljava uputstvo, usmjerenje i savjetovanje blagim riječima, dragim srcu. S druge strane, kada djeca porastu i dostignu granicu koju je odredio Poslanik, sallallahu alejhi ve sellem, ona se tada mogu odgajati i usmjeravati i blagim udarcem, uz to da je i tada udarac posljednje sredstvo koj im se nastoji stanje popraviti. Ako se pak popravljanje može postići drugim sredstvima mimo udaraca, tada se ne pribjegava udarcu. Kada se popravljanje ne može postići ničim drugim izuzev udarcem, roditelj će ga koristiti, međutim, udarac koj i ne oštećuje niti nanosi ozljede, već onoliko koliko je dovoljno da se dijete odgoji i usmjeri. Kada čovjek u pogledu odgoja djece izvrši svoje dužnosti, i mudro se postavi, ne treba da se samo na tome zadrži, već neka mu najveći oslonac bude dova Allahu Uzvišenom i traženje pomoći od Njega u odgoju djece. Jer ako Allah Uzvišeni ne pomogne čovjeka u izvršavanju njegovih dužnosti, čovjeka čeka neuspjeh i propast, a Allah Jedini na pravi put upućuje.86 . (Šejh Salih b. Usejmin)  

86 Fetava menaril-islam (3/702-790)  

\_\_\_\_\_\_\_\_\_\_\_\_  

Iz knjige “Fetve i propisi vezani za djecu”  

Naslov originala: “FETAVA VE AHKAM HASSA BI-T-TIFL”  

Autor: Jusuf b.Muhammed b.Ibrahim el-Atik  

Preuzmite pdf knjigu na ovom linku:  

<https://pitajucene.com/wp-content/uploads/2019/11/Fetve-i-propisi-vezani-za-djecu.pdf>


